***Εὔξεινε Πόντε***

Εὔξεινε Πόντε, ἅγια πατρίδα μου,

μακριά σου μένω καί λαχταρῶ,

ἕνα κομμάτι νά δῶ ἀπ' τόν ἥλιο σου

κι ἀπ' τόν γαλάζιο σου τόν οὐρανό.

Νά 'ρθω στά βράχια σου τ' ἀγαπημένα,

νά προσκυνήσω τήν Παναγιά.

Καί τά καντήλια σου νά 'ναι ἀναμμένα

κεῖ πού οἱ ἀετοί κάνουν φωλιά.

Πᾶνε οἱ χαρές σου, τά πανηγύρια σου

καί τά σχολειά σου μένουνε κλειστά.

Γίναν τζαμιά οἱ ἐκκλησίες σου

καί δέν ἀνθίζει ἡ πασχαλιά.

Μέ μία ἄλλη Ἀργώ νά ταξίδευα

γιά νά κουρσέψω χρυσάφι ἀκριβό,

τ' ἅγιο σου χῶμα μέ τά ρινίσματα

ἀπ' τό αἷμα τό μαρτυρικό.

*Δέσποινα Δαμιανίδου*